ZAPISNIK

45. sjednice Vijeća Mjesnog odbora Kupinečki Kraljevec I.,
održane 18. prosinca 2024. (srijeda),
 s početkom u 19,30 sati
Nazočni članovi Vijeća: Žarko Vučak, Ivana Pogačić, Stjepan Barić, Darko Pereković i Lucija Josipović.
Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
      Predsjednik Vijeća, pozdravlja nazočne, konstatira da sjednici nazoče svi članovi Vijeća što znači da Vijeće može pravovaljano odlučivati te otvara 45. sjednicu Vijeća. 
      Predlaže da Vijeće započne s radom te da prije usvajanja dnevnog reda usvoji zapisnik 44. sjednice. Otvara raspravu.      

       Vijeće je jednoglasno (5 „za“) usvojilo zapisnik 44. sjednice.
Predsjednik Vijeća konstatira da su članovi Vijeća prije sjednice primili prijedlog dnevnog reda. 

Budući da nema drugih prijedloga, prijedlog  dnevnog reda daje na glasovanje.
Vijeće je jednoglasno (5 „za“) usvojilo 
dnevni red:
1. Prijedlog o davanju prijedloga prioriteta za asfaltiranje preko Plana malih komunalnih akcija
            Mjesnog odbora Kupinečki Kraljevec I. za 2025. (- asfalterski program za 2025.)

2. Prijedlog plana o potrebnom planiranju sredstava za potrebe Vijeća Mjesnog odbora  Kupinečki Kraljevec I. u Planu potreba za aktivnostima, programima i projektima unapređenja kvalitete života građana u 2025.
3. Prijedlog zaključka o odobrenju jednokratnog korištenja prostora MO Kupinečki Kraljevec

4. Povremeno korištenje prostora MO Kupinečki Kraljevec I. u 2025.

      5.   Obavijesti, pitanja i prijedlozi          

Ad 1) Prijedlog o davanju prijedloga prioriteta za asfaltiranje preko Plana malih komunalnih 
          akcija Mjesnog odbora Kupinečki Kraljevec I. za 2025. (- asfalterski program za 2025.)

         Predsjednik Vijeća, Žarko Vučak obrazlaže Prijedlog zaključka te otvara raspravu.
Lucija Josipović predlaže da se odvojak ulice Starjak, prema k.br. 103 uvrsti u asfalterski program. 
         Nakon kraće rasprave, predsjednik Vijeća daje na glasovanje amandman Lucije Josipović.
         Vijeće jednoglasno (5 „za“) usvojilo amandaman te predsjednik konstatira da isti postaje sastavni dio Prijedloga zaključka.

         Budući da nema prijedloga niti primjedbi, Prijedlog zaključka daje na glasovanje.

         Vijeće je jednoglasno (5 „za“) donijelo 
Z A K LJ U Č A K

o davanju prijedloga prioriteta za asfaltiranje preko Plana malih komunalnih akcija

Mjesnog odbora Kupinečki Kraljevec I. za 2025.

(- asfalterski program za 2025.)

1. Vijeće Mjesnog odbora Kupinečki Kraljevec I. predlaže uvrštenje u Plan malih komunalnih akcija Mjesnog odbora za 2025. godinu sljedećih prioriteta za asfaltiranje na području Mjesnog odbora Kupinečki Kraljevec I.:

ASFALTIRANJE – obnova – uređivanje cesta – javnoprometnih površina

	R.br.
	Lokacija - ulica
	Opis  radova, količine i sl.

	1.
	Kraljevečki brijegi III. odvojak s frezanjem
	

	2.
	Kraljevečki brijegi VI. odvojak
	

	3.
	Kraljevečki brijegi V. odvojak
	

	4.
	Mrakov breg
	

	5.
	Lešćina
	

	6.
	Starjak, prema k.br. 103
	


2. Ovaj zaključak dostavlja se Vijeću Gradske četvrti Brezovica i Gradskom uredu za mjesnu samoupravu, promet, civilnu zaštitu i sigurnost.

Ad 2) Prijedlog plana o potrebnom planiranju sredstava za potrebe Vijeća Mjesnog odbora  Kupinečki Kraljevec I. u Planu potreba za aktivnostima, programima i projektima unapređenja kvalitete života građana u 2025.
          Predsjednik Vijeća obrazlaže Prijedlog plana te otvara raspravu. 
          Nakon kraće rasprave, Vijeće jednoglasno (5 „za“) donijelo 
	
PLAN
 potreba za aktivnostima, programima i projektima unapređenja kvalitete života građana
Mjesnog odbora Kupinečki Kraljevec I. u 2025.

	Članak 1.
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	Članak 2.
Planirana sredstva iz članka 1. u Mjesnom odboru, u ukupnom iznosu od 3.000,00 eura, raspoređuju se  sljedeće aktivnosti: .

	
	

	1. DRUŠTVENI ŽIVOT I KULTURA 

	Naziv aktivnosti
	Ivanje u Kupinečkom Kraljevcu

	Opis aktivnosti
	Tradicionalna manifestacija sportskog, vjerskog, kulturnog i zabavnog karaktera. Manifestaciju zajedno organiziraju Vijeće Mjesnog odbora Kupinečki Kraljevec I., Centar za kulturu Novi Zagreb, Sportskog društvo Kupinečki Kraljevec i Vijeće Gradske četvrti Brezovica.

U suradnji s Centrom za kulturu Novi Zagreb organiziraju se radionice (likovne, glazbene), kazališne predstave te u večernjim i noćnim satima zabavni i šou program. Uz navedeno, Sportsko društvo Kupinečki Kraljevec organizira prema svom planu rada turnirsko natjecanje u malom nogometu i rekreativne igre za djecu i roditelje.

	Cilj(evi) aktivnosti
	Cilj je u lokalnoj zajednici osigurati program zadovoljavanja sportskog, kulturnog i zabavnog karaktera. Obilježavanje Ivanja na koje se u Kupinečkom Kraljevcu uz stanovnike Kupinečkog Kraljevca tradicionalno okupljalo i stanovništvo okolnih naselja pa i šire, seže daleko u prošlo stoljeće, stoga i manifestacija ima karakter prikaza običaja vezanog za Ivanje.

	Datum održavanja
	22.6.2025. - 28.6.2025.

	Procijenjena vrijednost
	3.000,00 EUR

	
	

	
	

	Članak 3.
Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	
	

	Članak 4.
Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.


Ad 3) Prijedlog zaključka o odobrenju jednokratnog korištenja prostora MO Kupinečki 
           Kraljevec
          Predsjednik Vijeća, Žarko Vučak konstatira da su članovi Vijeća primili zahtjev i Prijedlog zaključka u pisanom obliku. Otvara raspravu.
         Vijeće je jednoglasno (5 „za“) donijelo
ZAKLJUČAK 

1. Vijeće Mjesnog odbora Kupinečki Kraljevec I. razmotrilo je zahtjev Josipa Hobolića iz Kupinečkog Kraljevca, Mrakov breg 13, za jednokratno korištenje dvorane u prizemlju objekta MO Kupinečki Kraljevec I., Mrakov breg 1, u terminu  4. siječnja 2025. (subota) od 18,00 sati do 24,00 sata.

2. Vijeće je suglasno da se korištenje prostora iz točke 1. ovog Zaključka odobri uz naknadu. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na dalje postupanje
Ad 4) Povremeno korištenje prostora MO Kupinečki Kraljevec I. u 2025.
     Predsjednik Vijeća, Žarko Vučak navodi da odobrenja za povremeno korištenje prostora MO Kupinečki Kraljevec I. ističu sa 31.12. 2024.  te su udruge i političke stranke trebale podnijeti zahtjeve ukoliko imaju potrebu za povremenim korištenjem u narednom razdoblju. Sukladno podnesenim zahtjevima, izrađena je tablica sa rasporedom korištenja prostora. Otvara raspravu.     
      Nakon kraće rasprave, predsjednik Vijeća predlaže da se podnositeljima zahtjeva odobri korištenje prostora sukladno traženim i raspoloživim terminima.
       Vijeće je jednoglasno (5 „za) donijelo
ZAKLJUČAK


1.  KANDIDACIJSKOJ LISTI GRUPE BIRAČA ŽARKO VUČAK, Zagreb, odobrava se 

     povremeno korištenje dvorane u prizemlju objekta mjesne samouprave Kupinečki Kraljevec I, 

     Mrakov breg 1, utorkom od 20,00 – 22,00 sata te teče od 2. siječnja do 1. travnja 2025.

2. Prostor iz točke 1. ovog zaključka, koristiti će Kandidacijska lista grupe birača Žarko Vučak, bez 

    naknade.

3. Kandidacijska lista grupe birača Žarko Vučak obvezuje se postupati sa pažnjom dobrog gospodara

   u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu

    promet, civilnu zaštitu i sigurnost izdati će odobrenje o korištenju, a u skladu sa ovim zaključkom.

ZAKLJUČAK
1. SPORTSKOM DRUŠTVU KUPINEČKI KRALJEVEC „Sport za sve“ Mrakov breg 1, 

    10257 Brezovica, odobrava se povremeno korištenje dvorane u prizemlju objekta mjesne 

    samouprave Kupinečki Kraljevec I., Mrakov breg 1, četvrtkom od 19,00 – 22,00 sata i 

    dvorane na katu objekta, ponedjeljkom od 19,00 do 22,00 sata, utorkom, četvrtkom i 

    petkom od 18,00 do 22,00 sata, subotom od 17,00 do 21,00 sat i  nedjeljom od 15,00 do 20,00 sati 

    te teče od 2. siječnja  do 31. prosinca 2025.

2. Prostor iz točke 1. ovog zaključka, koristiti će Sportsko društvo Kupinečki Kraljevec „Sport za 

    sve“, bez naknade.

3. Sportsko društvo Kupinečki Kraljevec „Sport za sve“ obvezuje se postupati sa pažnjom dobrog

    gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu

    promet, civilnu zaštitu i sigurnost izdati će odobrenje o korištenju, a u skladu sa ovim zaključkom.

ZAKLJUČAK

1. ZAGREBAČKOM SAVEZU SPORTSKE REKREACIJE  „Sport za sve“ , Zagreb,
    odobrava se povremeno korištenje dvorane na katu objekta mjesne samouprave Kupinečki 

    Kraljevec I, Mrakov breg 1, ponedjeljkom i srijedom od 18,00 do 19,00 sati te teče od 

    2. siječnja do 31. prosinca 2025.

2. Prostor iz točke 1. ovog zaključka, koristiti će Zagrebački savez sportske rekreacije „Sport za 

    sve“, bez naknade.

3. Zagrebački savez sportske rekreacije „Sport za sve“ obvezuje se postupati sa pažnjom dobrog

    gospodara u korištenju prostora.

 4. O povremenom korištenju prostora iz točke 1. ovog zaključka, Gradski ured za mjesnu 

     samoupravu, promet, civilnu zaštitu i sigurnost izdati će odobrenje o korištenju, a u skladu sa ovim 

     zaključkom.
ZAKLJUČAK

1. SOCIJALDEMOKRATSKOJ PARTIJI, Mjesnoj organizaciji Brezovica, Brezovička cesta 

    100,  10257 Brezovica, odobrava se povremeno korištenje dvorane u prizemlju objekta mjesne

    samouprave Kupinečki Kraljevec I, Mrakov breg 1, srijedom od 19,00 – 21,00 sat te teče od 

    2. siječnja do 31. prosinca 2025.

2. Prostor iz točke 1. ovog zaključka, koristiti će Socijaldemokratska partija, Mjesna organizacija 

    Brezovica, bez naknade.

3.  Socijaldemokratska partija, Mjesna organizacija Brezovica obvezuje se postupati sa pažnjom 

     dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu

    promet, civilnu zaštitu i sigurnost izdati će odobrenje o korištenju, a u skladu sa ovim zaključkom.

Ad 5) Prijedlog zaključka o potrebnim završnim radovima i popravku dječjeg igrališta u parku 
           na adresi  Mrakov breg 1 
         Predsjednik Vijeća, Žarko Vučak obrazlaže Prijedlog zaključka te otvara raspravu.
Nakon kraće rasprave, daje Prijedlog zaključka na glasovanje.
Vijeće je jednoglasno (5 „za“) donijelo

Z A K LJ U Č A K

o potrebnim završnim radovima i popravku dječjeg igrališta u parku na adresi Mrakov breg 1 

1. Vijeće Mjesnog odbora Kupinečki Kraljevec I. raspravilo je stanje dječjeg igrališta izvedenog iz PKA 2024. u parku kod mjesne samouprave, Mrakov breg1 .

2. Vijeće je ustanovilo da završni radovi nisu izvedeni korektno. Na predviđenoj travnatoj površini raste korov, a ne predviđena trava. Ujedno je površina puna komada kamena što je opasno za djecu. Površina se ne može kositi na što su upozorili djelatnici Zagrebačkog holdinga d.o.o., Podružnice Zrinjevac koji rade na poslovima održavanja igrališta. 

Podloga ispod tri sprave izvedena je od sječke prema troškovniku, no pokazalo se da je odabrana potpuno kriva podloga za igralište s velikom frekvencijom korisnika i u blizini drvoreda tako da je već nakon dva tjedna korištenja u potpunosti razgrnuta sječka i uništen geotekstil. Zatim je palo lišće s stabala koje je teško maknuti pa se smiješano sa sječkom pretvara u humus. Igralište nije za upotrebu  već nakon minimalnih padalina. 

3. Vijeće stoga traži, čim vremenski uvjeti dopuste, da se :

a) ukloni kamenje s predviđene travnate površine, doda potreban humus i posije trava, 

b) sanira geotekstil ispod navedenih sprava i poravna sječka te  da se isto redovito održava,

c) kao trajno rješenje izvadi sječka i postavi antitraumatska podloga ispod navedene tri sprave , kao što je izvedena ispod male ljuljačke. 

4. Ovaj zaključak dostavlja se Vijeću Gradske četvrti Brezovica i Gradskom uredu za mjesnu samoupravu, promet, civilnu zaštitu i sigurnost na dalje postupanje.

Ad 6) Obavijesti, pitanja i prijedlozi 
          Predsjednik Vijeća, Žarko Vučak iznosi problem realizacije akcije  nastavka proširenja ulice Starjak te navodi da je informiran da će se akcije iz Plana komunalnih aktivnosti što nisu ugovorene riješiti putem sredstava Gradskog ureda za mjesnu samoupravu, civilnu zaštitu i sigurnost.  
Nadalje, informira Vijeće o aktivnostima  koje je poduzeo u cilju rješavanja curenja vode sa zemljišta gdje se nalazi derutna zgrada bivše trgovine Union na kolnik ulice Kraljevečki brijegi. Sutra u 13,00 sati će biti komisijski očevid kako bi se dogovorio način rješavanja navedene problematike. Na komisijski očevid su pozvani predstavnici Sektora za ceste, Sektora za promet, Vodoopskrbe i odvodnje te Zagrebačkih cesta.
        Potpredsjednica Vijeća, Ivana Pogačić informira članove Vijeća da na novouređenom dijelu   ulice Kraljevečki brijegi lupaju četiri poklopca šahta odvodnje te da je loš asfalt.
       Darko Pereković navodi da prilikom rekonstrukcije prometnice nisu postavljeni svi novi poklopci te da lupaju stari poklopci.   
       Budući da se nitko ne javlja za riječ, predsjednik Vijeća zaključuje 45. sjednicu Vijeća Mjesnog odbora Kupinečki Kraljevec I.

           Dovršeno u 20,30  sati.
         Zapisnik vodila:
           Lidija Špišić
     KLASA: 024-08/24-003/2590
     URBROJ: 251-13-11-8/005-24-2
     Kupinečki Kraljevec, 18. prosinca 2024. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju

na 45. sjednici Vijeća Mjesnog odbora Kupinečki Kraljevec I.,

18. prosinca 2024.

